WoHLERS. — Mythology and Traditions of the Maori. 37 



ki te taumatua, ka patua e Maui. Ka mate a Maruite whareaitu. Kahore hoki 

 i tae kia karakiatla. 



Ka tonoa a Maui ki te kainga a ona matua. Ka tae mai ki te kainsa, 

 rokohina mai e kokiri ana nga tuakana. Ka kokiri hoki a Maui, paku atu ai, 

 ka tu ki te maihi o te wliare o Kaka raua ko Hina. Ka puta ki waho te 

 wahine, ka ui: " ISTa wai ka pae nei te maihi o te whare?" Ka ki atu nga 

 tuakana: " Na ra, te tamaiti nei." Ka ui atu te hakui: " Na wai ra te 

 tamaiti?" Ka ki mai a Maui : " Nahau ano." Ka ki atu te hakui : " Kahore 

 hoki. Ka mutu ano nga tamariki ahaku, ko ena." Ka ki atu a Maui: " Aua 

 ra, nahau ano ahau. Ko tou maro, i panga la ki runga ki te tatareheke, Na 

 aku tupuna ano ahau i whakatupu. Nahau ano awau. Ko Maui ahau, te 

 mai'orakerake." Katahi ano te hakui ka raahara, ae, nahana ano. 



Ka noho a Maui i te kainga o te hakui, ka mahara; keiwhea ra toku 

 hakoro. Ka ahiahi te ra, ka tu waenganui te po, ka oho ake a Maui, ka rongo 

 e korero ana te hakui raua ko te hakoro. Ka kainamu ki te ata, kua ngaro a 

 Te Raka. Ka ahiahi, ka po, ka moe whakakiko a Maui. Ka tae mai a Te 

 Raka, ka wewete i te maro, ka ho atu ki tahaki, a — warea atu i te moe. Ka 

 tikina atu e Maui taua maro, ka huna ki raro i tona moenga. A, ka oho ake 

 a Te Kaka, ka porangi i te maro, kahore hoki kia kitea. Ka awatea. Ka 

 unuhia te poupou, ka ngaro a Te Raka. I te ata, ka hori te hakui ki te ahi 

 kai, ka whaia e Maui te poupou, ka titiro ia ki raro. Ka kitea, ae, tenei ano 

 te huanui. Ka whakahokia te poupou, hunakia. 



Ka haere nga tuakana ki te ta kereru. Ka haere hoki a Maui. Ka 

 karanga atu ki te hakui, kia ho mai ki a ia he hinu, kia homai hoki he mea 

 tuhi. Ka tae mai ka haere. Ka tae atu ki ro o ngaherehere. Ka pani a 

 Maui ki a ia ki te hinu; ka tuhi ki nga ngutu, ka tuhi ki te rae, ka tuhi ki 

 nga waewae : ka whakatauria e ia ki te kereru. Ka pakaina te maro o tona 

 hakoro ki te kaki. Kahore nga kereru kia raataku ki a ia; hopukina toutia e 

 ia. Ka ahiahi te ra ka haere ki te kainga,me tana kawenga kereru. He mea 

 tu ra a nga tuakana, he hopu tou ahana. Ka manawareka te hakui. I te po 

 ka toe mai a Te Raka. Ka rongona e Maui te korero a te hakui: "Ta taua 

 tamaiti i whakamate te kai! He turanga a nga tuakana, he hopu tou ahana."" 

 Ka moe ratou. I te po ana ka riro a Te Raka ki raro. 



Ka whakaaro a Maui kia haere kia matakitaki i te huanui a te hakoro. 

 Ka unuhia te poupou, ka ngaro ki raro. Ka haere ra taua huanui. Ka tae 

 ki te wahi wanui. Ka whakatau ki te kereru ka rere. Ka kitea etahi 

 tangata i waenga e mahi ana. Ka rere te kereru, takamio rere, a, ka noho ki 

 runga ki tetahi rakau hakahaka. Ka kitea e nga tangata o raro, ka karanga 

 atu tetahi: "To tatou kereru!" Ka whana atu te kai pihere, ka rere te 

 kereru ; ka whana atu hoki te kai pihere, ka rere te kereru. Kua kitea hoki 



